**ศุภณัฐ มีนชัยนันท์** (เกิด 19 กรกฎาคม พ.ศ. 2534) ชื่อเล่น  **แบงค์** เป็นนักธุรกิจ นักการเมืองชาวไทย และผู้เชี่ยวชาญด้านผังเมืองสมาชิกสภาผู้แทนราษฎรกรุงเทพมหานคร (เขต 9 บางเขน, จตุจักร, หลักสี่) สังกัดพรรคก้าวไกล

ประวัติ
-------

ศุภณัฐ มีนชัยนันท์ "แบงค์" เกิดเมื่อ 19 กรกฎาคม พ.ศ. 2534 เป็นลูกชายคนที่ 2 ของนาย วิสูตร์ มีนชัยนันท์ จบการศึกษาปริญญาตรีเกียรตินิยมอันดับ 1 ด้าน การบริหารโครงการเพื่อการก่อสร้าง จากมหาวิทยาลัยคอลเลจลอนดอน และปริญญาโทด้านอสังหาริมทรัพย์การเงินจากมหาวิทยาลัยเคมบริดจ์ ประเทศสหราชอาณาจักร

นาย ศุภณัฐ เป็นหลานลุงกับ นาย วิชาญ มีนชัยนันท์ อดีตรัฐมนตรีช่วยว่าการกระทรวงสาธารณสุข 2 สมัย และ อดีต สส.กทม 4 สมัย ปัจจุบันดำรงตำแหน่งที่ปรึกษารัฐมนตรีว่าการกระทรวงสาธารณสุข และประธานภาคกทม. พรรคเพื่อไทย และหลานอากับ นาย วิรัตน์ มีนชัยนันท์  ประธานสภากรุงเทพมหานคร  และ สก.มีนบุรี 4 สมัย พรรคเพื่อไทย ทั้งสองเป็นหลานของ ดร. สุธี มีนชัยนันท์ มหาเศรษฐีที่ดินหลายหมื่นล้านบาท ผู้นำชาวไทยเชื้อสายจีน และประธานกิตติมศักดิ์ถาวรหอการค้าไทย-จีน  

นายศุภณัฐ ถือเป็นหนึ่งในนักการเมืองหน้าใหม่ที่น่าจับตามองที่สุดในกรุงเทพฯ เนื่องจากการศึกษา และครอบครัวที่มีความสัมพันธ์แนบแน่บพรรคเพื่อไทย และการเมืองแบบบ้านใหญ่   เกิดกระแสไวรัลสร้างความประหลาดใจอย่างมากตั้งแต่ช่วงเลือกตั้งถึงการตัดสินใจลงสมัคร โซนกรุงเทพฯชั้นในอย่างเขตจตุจักร ที่มีการต่อสู้กันดุเดือดหลายพรรค แทนที่จะลงโซนกรุงเทพฯตะวันออกที่ "ตระกูล มีนชัยนันท์" ตระกูลดังแห่งกรุงเทพตะวันออก มีเครือข่ายอิทธิพลอย่างกว้างขวาง กว่า 40 ปี จนถูกขนานนามว่าเป็น "บ้านใหญ่นครบาล"    

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 นายศุภณัฐ ได้รับเลือกตั้งเป็น สส.กทม.ด้วยคะแนนสูงที่สุดเป็นอันดับ 1 ของกรุงเทพมหานคร โดยได้รับคะแนนเสียง 50,132 คะแนน 

นายศุภณัฐ มีพี่น้องชายล้วน 4 คน คือ น.พ.ณัฐภัทร มีนชัยนันท์, นาย ศุภณัฐ มีนชัยนันท์, นาย บอส มีนชัยนันท์ และ นาย กษิดิ์เดช มีนชัยนันท์

การทำงาน
--------

หลังจากสำเร็จการศึกษาปริญญาโทจากมหาวิทยาลัยเคมบริดจ์ ศุภณัฐได้เดินทางกลับมาทำธุรกิจของตนเอง และของครอบครัว รวมกว่า 6 บริษัท ครอบคลุมทั้งด้าน ก่อสร้าง อสังหาริมทรัพย์ ขนส่ง และการแพทย์ รวมถึงเป็นที่ปรึกษาธุรกิจในต่างประเทศ

การศึกษา
--------

* ประถมศึกษา: โรงเรียนเซนต์คาเบรียล กรุงเทพมหานคร
* มัธยมศึกษา: King Edward's School, Witley สหราชอาณาจักร
* ปริญญาตรี: เกียรตินิยมอันดับ1 สาขาบริหารโครงการเพื่อการก่อสร้าง (BSc Project Management for Construction) The Bartlett, University College London (UCL) สหราชอาณาจักร
* ปริญญาโท: สาขาอสังหาริมทรัพย์และการเงิน (MPhil Real Estate Finance) มหาวิทยาลัยเคมบริดจ์ University of Cambridge สหราชอาณาจักร

งานการเมือง
-----------

### พรรคก้าวไกล

ศุภณัฐ ได้เข้าร่วมอุดมการณ์กับพรรคก้าวไกลหลังจากได้สมัครเป็นสมาชิกพรรคเมื่อปี พ.ศ.2565 และได้รับเลือกเป็นผู้สมัครของพรรค เขตหนึ่งในกรุงเทพมหานคร แต่เนื่องจากมองกว่าเขตดังกล่าวอยู่ในโซนกรุงเทพฯตะวันออกที่ "ตระกูล มีนชัยนันท์" ตระกูลดังแห่งกรุงเทพตะวันออก มีเครือข่ายอิทธิพล จะทำให้เกิดข้อครหาต่อตนเองและพรรคก้าวไกลได้ จึงได้ขอปฏิเสธที่จะลงสมัครเลือกตั้งในเขตดังกล่าว 

จนเมื่อเดือนกุมภาพันธ์ พ.ศ. 2566 หลังจากมีการลาออกของผู้สมัครในเขตพญาไท-จตุจักร เนื่องจากปัญหาภายในพรรคและข้อเรียกร้องเรื่องการจัดสรรลำดับสส.ปาร์ตี้ลิสต์ไม่ลงตัว กรรมการบริหารพรรคจึงได้ติดต่อทาบทามศุภณัฐอีกครั้ง ขณะที่เจ้าตัวเดินทางไปทำธุระที่ประเทศอังกฤษ หลังเดินทางกลับไทย ศุภณัฐจึงได้ตอบตกลงที่จะลงรับสมัครเลือกตั้งในเขตดังกล่าวกับพรรคก้าวไกล

ในวันที่ 6 มีนาคม พ.ศ. 2566 ณ ที่ทำการพรรคก้าวไกล กรรมการบริหารพรรค ได้แถลงข่าวเปิดตัว นายศุภณัฐ มีนชัยนันท์ เป็นผู้สมัครเลือกตั้งสมาชิกสภาผู้แทนราษฎร คนสุดท้ายในกรุงเทพฯ โดยลงเขต-จตุจักร ซึ่งนายศุภณัฐ ได้กล่าวถึงเหตุผลที่เลือกลงสมัครกับพรรคก้าวไกล เพราะเป็นพรรคที่ตรงไปตรงมา จุดยืนชัดเจนที่สุด และมีผลงานเด่นชัดที่สุดในการต่อต้านระบอบเผด็จการ ต่อสู้ทุนผูกขาด แม้แต่เรื่องผังเมืองเพื่อต่อสู้กับผังเมืองนายทุน

หลังจากคณะกรรมการการเลือกตั้ง (กกต.) ได้มีการตัดเขตใหม่นายศุภณัฐ ได้ลงเลือกตั้งในกทม.เขตเลือกตั้งที่ 9 ประกอบด้วย เขตบางเขน (แขวงอนุสาวรีย์) เขตจตุจักร (แขวงจันทรเกษม และแขวงเสนานิคม) และ เขตหลักสี่ (แขวงตลาดบางเขน) โดยจับฉลากได้หมายเลข 10 พร้อมใช้แคมเปญ "แบงค์10" ในการหาเสียง 

เมื่อวันที่ 14 พฤษภาคม พ.ศ. 2566 นาย ศุภณัฐ มีนชัยนันท์ ชนะการเลือกตั้งในกทม.เขต 9 ประกอบด้วย เขตบางเขน เขตจตุจักร เขตหลักสี่ ด้วยคะแนน 50,132 คะแนน สูงสุดในกรุงเทพมหานคร เป็น สส.กทม. สมัยแรก โดยทิ้งห่างจากอันดับ 2 นาย อนุสรณ์ ปั้นทอง แชมป์เก่าจากพรรคเพื่อไทย ด้วยคะแนนทิ้งห่างกว่า 30,000 คะแนน  นับเป็นปรากฎการณ์ "ล้มช้าง" ที่ใหญ่ที่สุดในกทม. เนื่องจากนาย อนุสรณ์ ปั้นทอง เป็น สส.กทม. 5สมัย และสก.2สมัย มากที่สุดในกทม. แต่แพ้ให้กับนาย ศุภณัฐ มีนชัยนันท์ ผู้สมัครที่มีเวลาหาเสียงสั้นที่สุดในพรรคก้าวไกล เพียง 2 เดือนเท่านั้น

### ประสบการณ์ด้านการเมือง

* สมาชิกสภาผู้แทนราษฎรกรุงเทพมหานคร เขต 9 พรรคก้าวไกล
* ประธานอนุกรรมาธิการการเสริมสร้างความเข้มแข็งให้ผู้ประกอบการขนาดกลางและขนาดย่อม (SMEs)
* เลขานุการกรรมาธิการการพัฒนาเศรษฐกิจ
* โฆษกกรรมาธิการวิสามัญพิจารณาศึกษาโครงการพัฒนาโครงสร้างพื้นฐานด้านคมนาคมขนส่งเพื่อพัฒนาระเบียงเศรษฐกิจภาคใต้เชื่อมโยงการขนส่งระหว่างอ่าวไทยและอันดามัน (โครงการแลนด์บริดจ์)

### ประวัติการลงสมัครรับเลือกตั้ง ส.ส.

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 กรุงเทพมหานคร สังกัดพรรคก้าวไกล

อ้างอิง
-------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑
13. ↑
14. ↑
15. ↑  เปิดอาณาจักรครอบครัว ‘มีนชัยนันท์’ กับ 4 หนุ่มหล่อตระกูลดังหมื่นล้าน
16. ↑
17. ↑  matichon (2023-03-07). "'ศุภณัฐ มีนชัยนันท์' ว่าที่ผู้สมัคร ส.ส.ก้าวไกล หาเสียงจตุจักร อ้อนขอร่วมเป็นส่วนหนึ่งเปลี่ยนแปลงประเทศ". *มติชนออนไลน์*. สืบค้นเมื่อ 2023-03-07.
18. ↑  "เลือกตั้ง 66 ก้าวไกล เปิดตัว 'ศุภณัฐ มีนชัยนันท์' ชิงชัยเขตจตุจักร". *workpointTODAY*. สืบค้นเมื่อ 2023-03-07.
19. ↑